Dumbrăvioara

'S e baile beag eadar Bistrița agus Târgu Mureș am broinn a' bhaile mhunaiseapail (Romàinis: municipiu) Ernei, ann an ceann a tuath Romàinia a th' ann an Dumbrăvioara (Ungairis: Sáromberke). Tha e suidhichte ri taobh  na h-Aibhne Mureș, aig 340m os cionn ìre na mara, san t-siorrachd (Romàinis: Județ) Mureș. Tha 1,757  duine a' fuireach ann.Institutul Național de Statistică. Tha mòr-chuid Ungairianich sa bhaile: 1,459 (86%) Ungairianich, 159 Romàinianaich (9.5%) agus 73 Rroma (4.5%) ann an 1992. 'S ann air àiteachas 's a tha eaconomaidh a' bhaile stèidhichte. 'S ann à  Dumbravă (Gàidhlig: frith-choille) agus am meanbhair -ioară 's a tha an t-ainm oifigeil. Tha an t-ainm traidiseanta a' ciallachadh Beinn an lùdain ann an Gearmailtis bho Scharn (Gàidhlig: lùdan) agus berg (Gàidhlig: beinn).

Eachdraidh
Chaidh am baile a chlàradh airson a' chiad turais ann an 1319 mar Sarumberg ann an dà litir air an sgrìobhadh le Károly Róbert.Szabó, Miklós. Sáromberke 1319–1994, 1. kiad, Sáromberki Református Egyházközség (1994) Tha tuineachadh air a bhith ann bho na Meadhan Aoisean, a rèir sgrìobhainn bho 1453, a thuirt gu robhar a' cumail margaidh ann. Bhuinneadh a' chiad neach-seilbh na talmhainn seo - fear air an robh Tamás Szécsényi - dhan chinneadh Kacsics: bha e na bhritheamh na thighearna grunn shiorrachdan air feadh Transilvania. Ghabh Antal Somkereki Erdélyi agus a shliochd am baile thairis ann an 1405, tro atharrachadh seilbh  agus bha e fhathast leis an teaghlach siud fad linntean. Às deidh bàs Istvánné Erdélyi Krisztina Mindszenti, b' ann dhan t-Seansalair Dénes Bánffy a chaidh am baile, agus an uairsin às deidh a bàis do Mihály Teleki, às deidh 1674. Thàinig am baile ann an làmhan nan Teleki an an 1759. Thog Teleki Sámuel Caisteal ann an stoidhl bharocach ann an 1769, a chaidh a sgeadachadh ann an 1912. Thuit pàirtean a'chaisteil sìos ann an 1944.Orbán János: Egy erdélyi kastélyleltár 1787-ből, Korunk, 2005. 'S e sgoil a th' ann toglach a' chaisteil a-nis. Thogadh an eaglais Phròstanach ann an 1785. Thogadh an eaglais Chaitligeach ann an stoidhl Ròmanach Nuadh ann an 1905. A bharrachd air sin, tha taigh-dìthreabhaich ortadogsach ann, a bhuinneas dhan mhainistir ann an Toplița. Chaidh ainmean a' bhaile atharrachadh gu Dumbrăvioara ann an 1922, nuair a chaill An Ungair an sgìre air fad agus Transilvania na phàirt Romàinia on bhliadhna sin. A dh'aindeoin sin, 's e Șaromberc/Șarombărc ann an Romàinis, Scharnberg/Schallenbrich ann an Gearmailtis agus Sáromberke ann an Ungairis a tha muinntir an àite a' canntainn ris. Tha am baile ainmeil an latha an-diugh air feadh na dùthcha o chionn's gu bheil geaban mòr goban-corra ann.

 Daoine ainmeil 
 Elek Köblös (1887–1938), Neach-poileataigs Comunnach.Köblös Elekné: Emlékeimből (Balogh Edgár bevezetőjével). Korunk, Cluj-Napoca 1971. 

 Iomraidhean 

Roinn-seòrsa:Bailtean ann an Romàinia
Roinn-seòrsa:Bailtean
Roinn-seòrsa:Romàinia